**Մալավալլի Հուչե Գովդա Ամարնաթ** (անգլ.՝ Malavalli Huchche Gowda Amarnath, մայիսի 29, 1952(1952-05-29), Մանդյա, Մայսուր, Հնդկաստան - նոյեմբերի 24, 2018(2018-11-24), Բանդալոր, Հնդկաստան), հայտնի է **Ամբարիշ** կեղծանվամբ (կան. ಅಂಬರೀಶ್), հնդիկ դերասան և Կառնատակա նահանգի քաղաքական գործիչ։ Իր դերասանական կարիերայի 44 տարիների ընթացքում նա խաղացել է շուրջ 250 ֆիլմում։ Ռաջկումարի և Վիշնուվարդհանի հետ ներառվել է կաննադա լեզվով կինոյի ամենահայտնի դերասանների «Տրիումվիրատում»։

Կենսագրություն
--------------

Ծնվել է 1952 թվականի մայիսի 29-ին Մայսուր նահանգի (այժմ՝ Կառնատակա) Մանդյա շրջանի Դոդարասինակեր գյուղում, ի ծնե ունեցել է Մալավալլի Հուչե Գովդա Ամարնաթ անունը։ Ընտանիքում վեցերորդ երեխան էր և ջութակահար Չոուդիայի ազգական-թոռնիկն էր։ Ամբարիշն ավարտել է Մանդյայի դպրոցը, որից հետո հետագա ուսման համար տեղափոխվել է Մայսուր։

Այնտեղ նրան նկատել է ռեժիսոր Պուտանա Կանագալը, որն իր ապագա ֆիլմի չարագործի կերպարի համար նոր դերասան էր փնտրում։ Նրա մտերիմ ընկերներից մեկը խորհուրդ է տվել դերասանին ունկնդրումների համար վերցնել կեղծանուն։ Ունկնդրումների ժամանակ նրան խնդրել են քայլել որոշակի ձևով, երկխոսություն վարել և ծխախոտը պահել բերանում, որից հետո ռեժիսորը նրան դեր է տվել է 1972 թվականի *Naagarahaavu* ֆիլմում, որում կրկին առաջին անգամ հանդես է եկել Վիշնուվարդհանը, որը հետո դարձել է այդ նույն կինոարդյունաբերության աստղ։ Ամբարիշի կինոգործունեությունն սկսվել է անտագոնիստական և երկրորդական կերպարներով։ Շահութային առումով հաջողված ֆիլմերում խռովարարների կերպարների համար նա վաստակել է «ապստամբ աստղ» մականունը։ Նրա մյուս մականունը «Մանդայգա Գանդու» (Մանդի մարդ) էր։ Նրա հայտնի ֆիլմերից են՝ *Shubhamangala*, *Antha*, *Chakravyuha*, *Masanada Hoovu*, *Olavina Udugere*, *Hrudaya Haadithu*, *Odahuttidavaru*, *Diggajaru* և *Elu Suttina Kote*։ Ամբարիշի և Լակշմիի դերակատարումներով «Antha» (1981) քաղաքական սատիրան լուրջ ոստիկանի պատմություն է, որը պայքարում է հասարակության մեջ կոռուպցիայի դեմ։ Այս ֆիլմը ժամանակին գրավել էր գրաքննության ուշադրությունը՝ չափազանց դաժան բովանդակության պատճառով։

Բացի Կարնատակ նահանգի և *Filmfare Awards South* մրցանակաբաշխության մի քանի կինոմրցանակներ շահելուց բացի Ամբարիշին 2013 թվականին շնորհվել է Կառնատակայի համալսարանի պատվավոր դոկտորի կոչում։ Նա նաև արժանացել է Filmfare Lifetime Achievement Award — South և Dr. Vishnuvardhan Award մրցանակների. բոլորն ստացել է կինոյում մեծ ներդրումների և նվաճումների համար։

1994 թվականին օրենսդրական ընտրությունների նախօրեին Ամբարիշը միացել է Հնդկական ազգային կոնգրես (ՀԱԿ) կուսակցությանը՝ մասնակցելով կուսակցության նախընտրական քարոզարշավին։ Այնուամենայնիվ, նա կուսակցությունից երկու տարի անց դուրս է եկել, երբ նրան մերժել են 1996 թվականի համապետական ընտրություններին մասնակցելու տոմսը։ Հետագայում նա միացել է Ջանաթա Դալին և 1998 թվակականին հաղթել է Մանդիի ընտրություններում։ Հետագայում նա վերամիացել է ՀԱԿ-ին, որպեսզի ներկայացնի Լոկ Սաբհե ընտրատեղամասը ևս երկու ժամանակահատված։ Իր երրորդ ժամկետի ընթացքում նա կարճ ժամանակում զբաղեցրել է տեղեկատվության և հեռահաղորդակցման պետական նախարարի պաշտոնը 2006 թվականի հոկտեմբերից մինչև 2007 թվականի փետրվարը՝ Մանմոհան Սինգհի առաջին ժամկետի ընթացքում։ 2013 թվականի մայիսից մինչև 2016 թվականի հունիսը նա Սիդարամայի աշխատակազմում եղել է Կառնատակայի նահանգի պետական օրենսդրական ժողովի անդամի և Բնակարանաշինության նախարարի պաշտոնում, մինչև վերջինս աշխատանքից հեռացրել է նրան և 13 այլ նախարարների՝ նախարարություններում տեղի ունեցած վերադասավորումների պատճառով։

Անձնական կյանք
--------------

Ամբարիշը ամուսնացել է 1991 թվականի դեկտեմբերի 8-ին դերասանուհի Սումալթհայի հետ։ Զույգը ունի տղա՝ Աբհիշեկը, որը 2019 թվականին առաջին անգամ հանդես է եկել *Amar* ֆիլմում։

2014 թվականից դերասանը տառապել է շնչառական խնդիրներով։ 2018 թվականի նոյեմբերի 24-ին նրան գտել են անգիտակից Բանգալորի հարավային արվարձաններում գտնվող նրա տանը։ Նրան տեղափոխել են հիվանդանոց. չնայած ջանքերին՝ Ամբարիշը մահացած է համարվել ժամը 22։ 15-ին։

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑  Khajane, Muralidhara (2018 թ․ նոյեմբերի 25). «Ambareesh was Kannada industry's troubleshooter». *The Hindu* (անգլերեն). Վերցված է 2018 թ․ նոյեմբերի 29-ին.
3. ↑  «Congress loses 2 stalwarts in Ambareesh and CK Jaffer Sharief». *The Economic Times* (անգլերեն). 2018 թ․ նոյեմբերի 26. Վերցված է 2018 թ․ նոյեմբերի 29-ին.
4. 1 2 3  «Who was Ambareesh?». *Indian Express* (անգլերեն). 2018 թ․ նոյեմբերի 25. Վերցված է 2019 թ․ փետրվարի 19-ին.
5. 1 2 3  «Rebel star Ambareesh dies of cardiac arrest in Bengaluru». *New Indian Express* (անգլերեն). 2018 թ․ նոյեմբերի 24. Վերցված է 2019 թ․ փետրվարի 19-ին.
6. 1 2  «When 'Rebel Star' rewinds past days in Mysore». *Deccan Herald* (անգլերեն). 2014 թ․ սեպտեմբերի 20.
7. ↑  «'Mandyada Gandu' gets rousing welcome». *The Hindu* (անգլերեն). 2013 թ․ ապրիլի 13.
8. 1 2 3  «Kannada actor-turned-politician Ambareesh dies at 66». *Hindustan Times* (անգլերեն). 2018 թ․ նոյեմբերի 25. Վերցված է 2019 թ․ մարտի 2-ին.
9. 1 2  «From angry young man in films to politician: Rebel Star Ambareesh's life in pics». *The News Minute* (անգլերեն). 2018 թ․ նոյեմբերի 25. Արխիվացված է օրիգինալից 2018 թ․ նոյեմբերի 26-ին.
10. ↑  «Ambareesh gets a doctorate degree». *The Times of India* (անգլերեն). 2013 թ․ փետրվարի 17.
11. 1 2  «Kannada actor, former Union minister Ambareesh dies in Bengaluru hospital». *The Times of India* (անգլերեն). 2018 թ․ նոյեմբերի 25. Վերցված է 2018 թ․ նոյեմբերի 25-ին.
12. ↑  «Karnataka cabinet reshuffle: Ambareesh resigns as MLA after being dropped as Housing Minister». *Daily News and Analysis* (անգլերեն). 2016 թ․ հունիսի 20. Վերցված է 2018 թ․ նոյեմբերի 26-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ |

 |